钦定古今图书集成/明伦汇编/官常典/第756卷 > 陈良弼
## 钦定古今图书集成/明伦汇编/官常典/第756卷 > 陈良弼

按《澄海县志》：“良弼，字元扶，苏湾人。幼孤贫力学。崇祯
丁丑进士，初授行人。己卯北闱分考，所得士皆名彦。
同给谏辜朝荐册封靖江藩，再封益藩，馈遗无所受。
陞南京河南道御史。壬午，巡视南京西城。时方戒严，
良弼申保甲，修城垣，严稽奸宄。左良玉据武昌，窥伺
江左，誓师南下。金陵人心汹汹，争避江左。良弼会同”
官饬武备，禁讹言；出城者；绳以法，人心始定。癸未，复
奉屯差；事竣，值甲申国变，死难。